पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. देश की सबसे अमीर मुंबई महानगरपालिका के मेयर का चुनाव 8 मार्च को होगा। पहले यह चुनाव 9 मार्च को होने की संभावना जताई गई थी, मगर केंद्र और महाराष्ट्र सरकार में शामिल भाजपा-शिवसेना के बीच जारी टकराव के चलते अब महापौर का चुनाव सोची-समझी रणनीति के तहत एक दिन पहले 8 मार्च को कराया जाना तय हुआ है। इसलिए जल्द होगा चुनाव...
- मुंबई मनपा आयुक्त अजोय मेहता ने बुधवार को महापौर के चुनाव की तारीख की घोषणा की। दरअसल शिवसेना की इच्छा यह चुनाव 9 मार्च को कराने की थी।
- वर्तमान पार्षदों का कार्यकाल 8 मार्च तक है। लिहाजा इसी दिन महापौर का चुनाव कराये जाने से वर्तमान पार्षद भी मतदान करने का अधिकार दिये जाने की मांग कर तकनीकी परेशानी खड़ा कर सकते हैं।
- दूसरी वजह यह है कि यूपी में आखिरी चरण का चुनाव 9 मार्च को होने वाला है। चूंकि कांग्रेस मुंबई के महापौर के चुनाव में इस बार शिवसेना को मदद करने की फिराक में है।
- लिहाजा ऐसा होने पर भाजपा यूपी के आखिरी चरण में कांग्रेस द्वारा शिवसेना को मदद करने का मुद्दा उठाकर राजनीतिक लाभ उठाने का प्रयास कर सकती है।
- मगर मनपा आयुक्त मेहता ने सभी दलीलों को खारिज करते हुए 8 मार्च की तारीख महापौर चुनाव के लिए मुकर्रर की है। मनपा प्रशासन इसके लिए सिर्फ इस बार चुनाव जीते पार्षदों को ही निमंत्रण पत्र भेजने वाला है।
बीएमसी में यह है पार्टियों की स्थिति
- गौरतलब है कि मुंबई मनपा चुनाव में शिवसेना के 84, भाजपा के 82, कांग्रेस के31, राकांपा के 9, मनसे के 7, सपा के 6, एमआईएम के 3 और अरुण गवली की पार्टी अखिल भारतीय सेना का एक पार्षद चुनाव जीता है।
- चूंकि शिवसेना के सिर्फ2 पार्षद भाजपा से अधिक चुनाव जीते हैं। लिहाजा भाजपा भी मुंबई में अपना महापौर बनाने के लिए सभी प्रकार के राजनीतिक दांव आजमा रही है।
- हालांकि, शिवसेना ने करीब 5 निर्दलीय पार्षदों का समर्थन हासिल कर अभी से भाजपा पर महापौर पद के चुनाव में हावी होने का प्रयास शुरू किया हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva zho_Hant eng_Latn